SARL-NUUS SONDAG 26 MEI 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL Die ondervoorsitter van die Kaapstadse Amateurradioklub 
berig dat die sleutel van Maurice Drinkwater, ZS1ACH, op 17 Mei 2013 stil 
geraak het. 


Maurice is oorspronklik van Zimbabwe, maar het in die Kaap hom gou met 
die Weskaapse Radio-gemeenskap vereenselwig. Hy het onder meer as Voorsit- 
ter van die Oakdale Klub vir 'n hele aantal jare gedien. 'Tydens die onlangse 
SARL AJV is die Jack Twine-toekenning aan hom gemaak. Sy sin vir humor, 
vriendelikheid en sy luide stem tydens geleenthede sal gemis word. 


Aan sy eggenote Celia en seun Alex, ZRISPA, ons innige simpatie. Sy sleutel 
mag stil wees, maar sy seine sal altyd 5 en 9 plus 40 wees. 


IN DIE NUUS VANDAG: SARL HAMNET TEKEN 'N MEMORANDUM VAN 
VERSTANDHOUDING VYFJAAR AMATEURRADIOLISENSIE S.A. AM- 
SAT RAPPORTEER GROOT VOORUITGANG OP KLETSkous 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SARL HAMNET TEKEN 'N MEMORANDUM VAN VERSTANDHOUDING 
SARL HAMNET het `n Memorandum van Verstandhouding met die Breede- 
vallei Munisipaliteit aangegaan virdie goedkeuring en mobilisering van vrywillige 
amateurradio-operateurs wat vir noodkommunikasie benodig word as deel van 
die noodhulp radio bystandsprogramme van die Breedevallei Brandweerdeparte- 
ment. As deel van die ooreenkoms sal die voormelde Departement geskikte 
akkommodasie vir die SARL HAMNET Weskaap beskikbaar stel met die oog 
op die opstel van `n amateurradiostasie op die gronde en in die gebou van die 
brandweerstasie. 


VYFJAAR AMATEURRADIOLISENSIE Die SARL ontvang steeds navrae in 
verband met die vyfjaar lisensie-uitreikings deur OKOSA. `n Gedetaileerde ver- 
duideliking was van OKOSA ontvang wat in die SARL se weeklikse bulletin van 
twee weke gelede ingesluit en tans steeds op die webwerf www.sarl.org.za beskik- 
baar is. Indien u vir `n vyfjaartermyn betaal het en vir OKOSA dienooreenkom- 
stig ingelig het, sal die probleem paslik uitgesorteer word indien `n lisensie vir 
slegs die lopende jaar uitgereik is. Hierdie regstelling sal binne die volgende 


paar weke bewerkstellig word. Dit is derhalwe nie nodig vir u om met OKOSA 
intussen te skakel nie. 


Die SARL het die aangeleentheid intussen op die Agenda vir die eersvolgende 
OKOSA/SARL samewerkingsvergadering gedurende Junie geplaas. 


NOMINASIES VIR DIE MTN-RADIO-AMATEUR VAN DIE JAAR 
TOEKENNINGS Nominasies vir die MTN-radio-amateur van die jaar 
toekennings sluit op 10 junie 2013. Daar is drie toekenningkategorieë, nl., die 
Garth Milne Tegniese Innovasie-, die MTN Radio-amateur-van-die-jaar-, en die 
MTN Amateurradio Gemeenskapsdienstoekenning. Die Garth Milnetoekenning 
is vir die bystand, ontwikkeling en toepassing van Tegnologiese Innovasie t.o.v. 
amateurradio in Suid-Afrika, d.w.s., op Klubvlak, Nasionaal by skole of tersiëre 
onderwysinstellings. 


Die MTN radioamateur van die jaar is vir die bystand en ontwikkeling van die 
amateurradiodiens in S.A. 


Die MTN Amateur Radiogemeenskapsdiens toekenning is vir diens aan die 
gemeenskap deur `n radioamateur of groep amateurs. 


Elke toekenning sluit `n kontanttoekenning van R2000 en `n 2013 ARRL- 
handboek in. Nominasievorms en volledige besonderhede is by www.amateurradio.org.za 
beskikbaar. 


Die Toekenningsfunksie word op 26 Junie 2013 tydens 'n middagete by die Mid 
Rand Protea Hotel gehou. Gebruik hierdie geleentheid vir die erkenning aan 
'n radio-amateur wat op die voormelde gebiede gepresteer het. Voorsien soveel 
moontlik toepaslike inligting oor die genomineerde, ten einde die beoordelaars 
in staat te stel om die regte keuse te kan maak. 


DAYTON HAMVENTION WORD BESING AS DIE BESTE KONVENSIE 
OOIT Die 2013-konvensie sal in die anale van die amateurradiogeskiedenis on- 
thou word as een van die allerbeste konvensies. Daar is 'n wye verskeidenheid 
van nuwe produkte tydens die 2013-konvensie bekendgestel. Een van die baie 
interessante produkte was waarskynlik Yaesu se nuwe hoëfrekwensie senderont- 
vanger, die FTDX-1200 wat n ntreevlak TEFT-skermradio met n ingeboude 
bankscope' en die tipe kenmerke wat eintlik in 'n baie hoërgeprysde radio te 
vinde is. Daar was ook vanuit die Icomkamp twee splinternuwe produkte. fcom 
het ook beide hulle ID-51A draagbaar en die 1C-7100 mobiele radio s ten toon 
gestel. Beide stelle is D-STAR-gereed en as sodanig word helder digitale spraak, 
kort databoodskappe,wêrelwye D-STAR'-gekoppelde herhalertoegang oor die 
internet, en veel meer. Die TO-7100 is in die besonder van belang deurdat die 
stel beide BHF en UHF analoog en digitaal met “all-band' “al-mode' mobiele 
werking kombineer, “using a new Slanted control head with what is the amateur 
industries first touchscreen interface'. 


AMSAT RAPPORTEER GROOT VOORUITGANG OP KLETSkous Tydens 
'n ruimte simposium deur SA AMSAT gehou in Pretoria rapporteer die span 
KLETSkous groot vooruitgang op SA AMSAT se eerste cubesat. Beide die 


prototipe transpondeerder en die kontrolepaneelborde word tans “bevolk? terwyl 
toetsing binne die eersvolgende paar weke onderneem sal word. Groot vorder- 
ing is reeds met die ruimteraam gemaak. Besoek www.amsatsa.org.za hierdie 
naweek vir meer inligting oor die projek. 

SA AMSAT het ook reeds hierdie projek aan die derde jaarlikse kongres van die 
S.A. Space Association op Donderdag/ Vrydag verlede week by SANSA Space 
Operations te Hartbeesthoek voorgelê. 


SENTECH VRA U ONDERSTEUNING Sentech benodig die hulp van radio- 
amateurs en kortgolfluisteraars om die 7MHZ amateurband vir vals (spurious) 
seine van antenna s by hulle uitsaaistasies te Meyerton dop te hou in besonder 
t.o.v. 'RSG'. Indien RSG op enige ander frekwensies as 3320, 7285, of 9650 kHz 
ontvang word, doen asb. verslag aan Jaap Lourens by lourensj@sentech.co.za 
met vermelding van datum, tyd en frekwensie. 


DIE ZS2X BHEF-BAKEN BEDIEN NOU DIE GROTER GEBIED VAN SUID- 
AFRIKA Die twee-ellement Yagi van die ZS2X-baken wat op die 50,007 FSK- 
frekwensie (naby Port Elizabeth) uitsaai, is tans deur ok. Tim Joubert, ZS2X 
in `n noordelike rigting gerig soos versoek, ten einde die grootste gedeelte van 
Suid-Afrika te dek. 


Hierdie 25 Watt baken sal baie sterk radio-uitstralings op die daglig meteorreën- 
bui “arietids' uitstraal wat tans tot 2 Julie 2013 aktief is, en wat huidig die mees 
intense daglig meteor-uitstraling van die jaar is. 


Hierdie besondere BHF-baken sal ook die landwye “TROPE DUGTING', sowel 
as keerkringspreiding-voortplanting op 50 MHz gedurende die vroeë-oggend 
na sonsopkoms aandui, bo-en-behalwe lugvaartspreiding naas die vlugweë. 
Dit is die mees opmerklik gedurende die somermaande wanneer dit vroeë 
waarskuwings van sterk en onvoorspelbare sporadiese E-openingsgeleenthede 
wat gedurende die oggende, namiddae en/of saans voorkom. Ontvangsrapporte 
vanaf die ZS2X-baken sal hoog waardeer word. 


LIGANUUS Aansoeke om lidmaatskap van die SARL is van die volgende ra- 
dioamateurs ontvang: David Schalk Venter; Michael Gendel; John McFarlane. 


Enige besware teen die aanvaarding van lidmaatskapaansoeke moet die Sekre- 
taris bereik voor of op die Dinsdag na hierdie bulletin. 


KLUBNUUS KARTS SNUFFELMARK EN AWA OPE DAG Die Kempton 
Park Amateur Radio Tegniese Vereniging (KARTS) en die Antigue Wireless 
Associations (AWA) se gekombineerde snuffelmark en AWA ope dag vind plaas 
eerskomende Saterdag die 1ste Junie 2013 vanaf 08:00 Dit geskied by die Im- 
pala Voortrekkersentrum in Rooiboslaan, Allen Grove, Kempton Park. 'The 
GPS koërdinate is 26.085 08S 28.232 390 of besoek www.zsékts.co.za/ vir meer 
rigting aanwysings. 


Saam met die gewone snuffelmark aktiwiteite sal daar uitstallings van antieke 
radios en bybehore wees asook `n aktiewe HF BHEF/UHF stasie vanwaar die 
AWA se Saterdag oggend SSB net op Am bedryf gaan word. 


Mariska van die SARL hoofkantoor sal beskikbaar wees vir enige adminis- 
tratiewe aangeleendhede so ook Willem ZS6WWJ die @OSL bureau Bestuurder 
wat sal verseker dat daar @SL kaarte uitgedeel word aan die lede wat van die 
diens gebuikmaak. 


Die byeenkoms beloof om interessant, genotvol met aangename herinneringe te 
wees. Vir tafelbesprekings of enige navrae, kontak Selwyn, 4S6SEL, by 082 804 
2782 of per e-pos aan zs6sel@gmail.com of vir Nico, ZS6OL, by 083 269 9939 of 
€-pos aan nicolaasv@mweb.co.za. KARTS en AWA sien daarna uit om u daar 
te sien! 


NOG'N KLUB AFFILIEER BY DIE SARL. Hierdie week verwelkom die SARL 
die Soutpansberg Amateruradioklub as geaffilieerde klub tot die SARL. Die 
klub se roepsein is ZS6SPB. Die klub is gevestig in Polokwane en is bedrywig 
in Limpopo en omgwing. 


RUSTENBURG RADIOKLUB AJV Op Saterdag 18 Mei 2013 is die AJV van 
die Rustenburg Amateurradioklub gehou waar die nuwe komitee verkies is: 


Voorsitter : Gene Niemand ZR6CEN Sekretaris : John Keulder ZS6BXL Tegnies 
: Dawie Conradie ZR6GDHGC 


HF VOORTPLANTINGSVOORSPELLING Hannes Coetzee, ZS6BZP, berig 
dat die verwagte sonaktiwiteitsvlak gematig gaan wees. Daar is tans heelwat 
grooterige sonvlekke maar net AR1755 en AR1756 het `n beta-gamma klas mag- 
neetveld wat genoeg energie huisves vir M-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 80. Die geomagnetiese magneetveld 
mag versteur word. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. 
Goeie 10 m openinge gaan oor daglig paaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 26 Mei CG WW WPX GG Kompetisie 26 Mei 
Tweede been van SARL Digitale Kompetisie 26 Mei - Logstate vir die Dag van 
die JD's moet in wees na f5isy@orange.fr. 31 Mei - Laaste dag vir indiening van 
logstate vir die AWA se AM/ESB lamp @SO-party na andy.cairns@xsinet.co.za. 
2 Junie Keerdatum vir indien van SARL Digitale Kompetisie logstate. 15/16 
Junie - Eerste naweek van die Internasionale Museumnaweke se geleenthei- 
dsnaweke, registreer jou museumstasie by www.ukradioamateur.co.uk/imw. 
22/23 Junie - 'Tweede naweek van die Internasionale Museumnaweke se 
geleentheidsnaweke. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 025 en 17 660 kHz en ook 'n podcast deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 


Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 3 230 kHz plaas. Op die web- 
werf verskyn ook besonderhede aangaande verskeie ander heruitsendings Ont- 
vangsrapporte, kommentaar en voorstelle sal waardeer word. Stuur e-pos aan 
artoday@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vetal- 
ings deur Arthur Jordaan, ZS1ATJ, saamgestel en geredigeer deur Louis Kirstein, 
ZSILK. 


Dankie dat u geluister het, 73. 
/EX 


